
1) KURIKULUM 
Kurikulum Dječjeg vrtića ”Crvenkapica” slijedi smjernice Nacionalnog kurikuluma za rani i predškolski odgoj i obrazovanje (2014) te je stoga:

I. integrirani (obuhvaća sva područja djetetovog razvoja u jednoj cjelini što i odgovara djetetovoj prirodi učenja), 
II. razvojni (umjesto striktnog planiranja sadržaja učenja i aktivnosti, prate se i podupiru trenutni interesi i mogućnosti djece),
III. humanistički (polazi se od djeteta i potiče se razvoj njegovih potencijala),
IV. konstruktivistički i sukonstruktivistički (učenje shvaćamo kao stvaranje znanja, a u tom procesu presudnu ulogu ima aktivnost djeteta te kontekst u kojem se ono odvija). 
Svjesni smo da se kurikulum i teorija o odgoju i obrazovanju djece sukonstruiraju u odgojnoj praksi, stoga se u našem vrtiću zajedničkim snagama svih sudionika vrtića one neprestano mijenjaju, grade i usklađuju. U središte stavljamo stvaranje optimalnih uvjeta za cjelovit razvoj djeteta uvažavajući specifičnosti svih sudionika odgojno-obrazovnog procesa kao i okruženja u kojem vrtić djeluje. Naše temeljne vrijednosti odnose se na otvorenost, fleksibilnost, prihvaćanje različitosti, te pružanje jednakih mogućnosti svim sudionicima procesa. Uz sve navedeno, cilj nam je odgojiti i obrazovati dijete koje će odrasti u samopouzdanu osobu koja je sposobna preuzeti odgovornost i doprinijeti okruženju kojem pripada. Svjesni smo činjenice kako je upravo rano djetinjstvo razdoblje stvaranja temelja i da se znanje, svijest i tolerancija cjeloživotno uče. Iz tog razloga, usmjereni smo na stvaranje uvjeta kako bi dječji vrtić bio mjesto u kojem su osigurani uvjeti za učenje i življenje različitosti. 

Kurikulum Dječjeg vrtića ”Crvenkapica” temelji se na teorijskim polazištima sljedećih dokumenata: 

I. Programsko usmjerenje odgoja i obrazovanja djece predškolske dobi (1991.) 

II. Nacionalni kurikulum za predškolski odgoj i obrazovanje (2014.)
III. Konvencija o pravima djeteta (2001.) 
IV. Priručnik za samovrednovanje ustanova ranog i predškolskog odgoja i obrazovanja (2012.) 
Iz navedenih dokumenata vodimo se sljedećim važnim postavkama koje čine temelje našeg kurikuluma: 

· cilj djelatnosti predškolskog odgoja i obrazovanja su očuvanje tjelesnog i mentalnog zdravlja djeteta, poticanje cjelovitog razvoja svih funkcija, sposobnosti i mogućnosti 
· razvoj djeteta u skladu s osobnim potrebama, sposobnostima, mogućnostima i zanimanjima 
· sloboda, otvorenost i raznolikost odgojno-obrazovnog sustava mora se odražavati u cjelokupnoj organizaciji i provođenju odgojno-obrazovnog rada 
· dijete je osobnost već od samog rođenja te ga treba ozbiljno shvaćati poštovati.

2) VIZIJA KURIKULUMA DJEČJEG VRTIĆA „CRVENKAPICA“ 
U našem vrtiću radimo po principu „Reggio pedagogije“ uvodeći i dijelove ostalih alternativnih pedagogija (Montessori, Waldorf…). 

Osnovna načela takvog pristupa su: 

1. “Slika o djetetu” kao kompetentnoj osobi 

2. Kvalitetni odnosi i interakcije unutar svih dijelova sustava 
3. Vrijednost uloge roditelja 
4. Shvaćanje prostora kao “trećeg odgajatelja” 
5. Shvaćanje djece i odgajatelja kao partnera učenja 
6. Odstupanje od “propisanog” kurikuluma u korist omogućavanja i podržavanja procesa učenja 
7.  Vrijednost dokumentiranja odgojno- obrazovnog procesa 
8.  “Simbolički jezici” djeteta. 
Smatramo kako takvim načinom rada možemo najviše obogatiti djetetov cjelokupan razvoj. Upravo to je i vizija našeg vrtića, cjelovit razvoj djeteta koji uključuje njegovu osobnu, emocionalnu i tjelesnu, obrazovnu i socijalnu dobrobit s naglaskom na razvoj znatiželje, kritičkog mišljenja i odgovornog ponašanja djece i odraslih, radi prihvaćanja življenja humanih vrijednosti. 

Glavna misao vodilja u našem radu je sretno, zadovoljno i sigurno dijete, stoga u našem vrtiću njegujemo: 

• Individualni pristup djetetovim potrebama, željama i interesima 

• Poticanje samostalnosti i pozitivne slike o sebi 

• Razvoj motoričkog, intelektualnog, govornog i kreativnog izražavanja i stvaranja

• Usvajanje pravila prihvatljivog i pristojnog ponašanja

3) POLAZIŠTA, VRIJEDNOSTI, NAČELA 

3.1. Polazišta

· Dijete uči aktivno istražujući svoje okruženje

Način na koji potičemo takvo učenje je konstantno stvaranje primjerenog okruženja. Poticajno okruženje je ono u kojem prevladavaju pozitivne društvene interakcije i međusobno povjerenje. Dijete u procesu aktivnog učenja samo inicira aktivnosti i na temelju vlastitih interesa samo bira materijale i odlučuje što će s njima činiti. U procesu aktivnog istraživanja materijala, tijekom kojeg dijete ima direktno iskustvo manipuliranja, preoblikovanja i kombiniranja, koristi se svim osjetilima, a svoje iskustvo verbalizira. Osim poticajnog okruženja, aktivnosti koje su djeci ponuđene trebaju biti njima zanimljive te u njima trebaju sudjelovati dobrovoljno. S druge strane, svaka aktivnost može i treba sadržavati potencijal podupiranja različitih aspekata njihova cjelovitog razvoja, te sadržavati priliku za (prirodno) sjedinjavanje različitih područja njihova učenja. 

· Okruženje je treći odgojitelj 

Svjesni toga da okruženje mijenja ponašanje i djelovanje djece i odraslih, nastojimo osigurati djeci optimalne i kvalitetne prostorne i materijalne uvjete za zajedničko življenje i kontinuirano učenje djece i odraslih koristeći raspoložive resurse. Prioritet nam je urediti prostor koji će biti siguran za dijete, primjeren razvojnom statusu djeteta, funkcionalan, estetski osmišljen, a u skladu s psihološkim i pedagoškim postavkama. Značajno je naglasiti da se prostorna dimenzija vrtića stvara zajedničkim promišljanjem i suradnjom. Iznalaze se mogućnosti uređenja svih mogućih prostora za djecu prioritetno se rukovodeći sigurnosnim i zakonskim aspektima boravka djece u vrtiću kao i razvojnim statusom djece. 

· Dijete je sposobno za razvoj metakognicije
 Nove spoznaje nam ukazuju kako dijete može razmišljati o svom razmišljanju, može osvijestiti sebi svoje ponašanje i razloge istog. Dopuštajući djeci da razgovaraju o tome što rade kao i stvaranje prilika za razmjenu ideja s drugima potičemo razvoj metakognicije. Metakognitivna pitanja potiču dijete na evaluaciju i regulaciju vlastitog 4 mišljenja te odabir primjerenijih strategija vlastitog razmišljanja i djelovanja stoga ih u našoj praksi nastojimo svakodnevno upotrebljavati. 

· Razvoj pedagoške dokumentacije 
Pažljivo slušajući dijete, bilježeći, snimajući i fotografirajući dolazi se do važnih informacija i spoznaja. Uočavamo kako dijete doživljava svijet, kako o njemu razmišlja i kako stvara svoje hipoteze i strategije te kako ih mijenja. Pedagoška dokumentacija omogućuje odgajatelju da: 

1. Dobro upozna svako pojedino dijete 
2. Upozna malu grupu djece koja se zainteresirala za određeni problem 
3. Shvati njihove strategije učenja i komuniciranja te rješavanja problema i konflikata 
4. Prevlada individualne teorije i omogući mu stvaranje zajedničkih 
Ukratko, pedagoška dokumentacija nam služi kao temelj za daljnje smjernice i rasprave o tome što ćemo i kako mijenjati u odgojnoj praksi. 

3.2. Vrijednosti 

1. Znanje (dijete stječe znanje aktivno, oslanjajući se na svoj urođeni istraživački i otkrivački potencijal; odvija se u poticajnom socijalnom i fizičkom okruženju vrtića, u interakciji s materijalima i drugom djecom te uz neizravnu potporu odgajatelja) 

2. Humanizam i tolerancija (prihvaćanje i poštovanje svakog živog bića i njegova dostojanstva te ostvarivanje pravednosti kao životnog načela. Ostvaruje se razvojem senzibiliteta djece za potrebe drugih, prihvaćanje drugih i shvaćanje važnosti međusobne povezanosti s njima kao i razumijevanje njihovih i svojih prava, obveza i odgovornosti) 

3. Identitet (odgoj i obrazovanje pridonose izgradnji osobnog te kulturnog i nacionalnog identiteta; potiče se razvoj osobnog identiteta djeteta te ga se osnažuje da bude dosljedno samo sebi, razvija samopoštovanje, stvara pozitivnu sliku o sebi  

4. Odgovornost (promiče se razvoj sposobnosti djeteta za proaktivno i konstruktivno sudjelovanje u životu zajednice te učenje o vlastitim i tuđim pravima, obvezama, načinima djelovanja u zajednici i mogućnostima doprinosa zajedničkoj dobrobiti. Odgovorno ponašanje pretpostavlja smislen i savjestan odnos između osobne slobode i odgovornosti djeteta. Djeci omogućavamo slobodu izbora aktivnosti, sadržaja, partnera za aktivnosti, prostora i načina oblikovanja aktivnosti te ih potičemo da za svoje izbore uče preuzimati odgovornost) 

5. Autonomija (razvoj samostalnog mišljenja, odlučivanja i djelovanja djeteta. Ona se razvija poticanjem inicijativnosti i samoorganizacije djeteta u oblikovanju vlastitih aktivnosti. Dijete se potiče na donošenje odluka i vršenje izbora, ostvarenje vlastitih prava te iznošenje i zastupanje vlastitog mišljenja) 

6. Kreativnost (vrtić djetetu osigurava raznovrsne mogućnosti izražavanja i stvaralačke prerade vlastitih ideja, načina razumijevanja i doživljaja. U oblikovanju odgojno obrazovnoga procesa posebno se cijeni i potiče razvoj divergentnog mišljenja djeteta, i to u svim vrstama aktivnosti, područjima učenja i komunikaciji). 

3.3 . Načela 

3.3.1. Fleksibilnost odgojno-obrazovnog procesu 

Svako dijete ima pravo na svoj individualni razvojni put što znači mogućnost prilagođavanja potrebama i interesima pojedinca. Uvažavajući ovo načelo osigurava se poštovanje prava svakoga na zadovoljavanje specifičnih potreba, osobnog ritma i individualno različitih strategija učenja. Težeći tom cilju posebno se naglašava fleksibilnost stručnih djelatnika u pristupu djetetu i podržavanju inicijative i autonomije svakog djeteta. Fleksibilnost treba biti prepoznatljiva u pripremi i provođenju aktivnosti s djecom kako bi svako dijete moglo zadovoljiti svoje razvojne potrebe sukladno svom interesu i razvojnim mogućnostima. Visoku razinu fleksibilnosti potrebno je ostvarivati i u vremenskoj dimenziji organizacije procesa (doručak, ručak, užina, dnevni odmor) kako bi pridonijeli razini kvalitete zadovoljavanje djetetovih primarnih i razvojnih potreba 

 3.3.2. Partnerstvo vrtića s roditeljima i širom zajednicom 

Suradnja roditelja i vrtića jedan je od bitnih preduvjeta kvalitete rada vrtića ali i kompetentnog roditeljstva. Razvijat ćemo postojeće oblike komunikacije s roditeljima i stvarati nove radi pravodobnog i potpunijeg informiranja o životu i radu djece u vrtiću. Također, roditeljima ćemo pružiti dodatnu podršku i pomoć te smjernice kako djetetu omogućiti što normalnije funkcioniranje u promijenjenim uvjetima i pružiti u sve potrebno za normalan rast i razvoj. Trudit ćemo se što više pomoći roditeljima pri izboru adekvatnog odgojnog stila te biti podrška kvalitetnom roditeljstvu i obitelji. Suradnju s roditeljima unapređujemo sljedećim oblicima: 

A. Roditeljski sastanak 

Zadaće: 

- Stvarati uvjete i povoljne prilike za afirmaciju roditeljske uloge 

- Osigurati prava i upućivanje na pravo utjecaja i sudjelovanja u odgoju djece u vrtiću - Pružiti pravovremene informacije te stručnu podršku i pomoć 

Nositelji: 

· Odgojitelji 

· Stručni tim 

· Roditelji 
B. Individualna suradnja s roditeljima 
Zadaće: 

 - Pružiti roditeljima podršku i stručnu pomoć u odgoju djece 

- Zajedničkim naporom i dijalogom rješavati izazove i potencijalne probleme

- Razvijati suradničke odnose, međusobno povjerenje, razumijevanje i poštivanje 

Nositelji: 

- Odgojitelj 

-  Stručni tim 

- Roditelji 

C. Kutić za roditelje 

Zadaće:

- Upoznati roditelje s dostignućima i osobitostima djece 

-Prikaz elemenata rada s djecom prema načelima aktualnosti i prioritetima programa

- Uključivanje djece u izbor i kreiranje sadržaja informacija 

- Pružanje važnih informacija i aktualnostima skupine 

Nositelji: 

- Odgojitelji 

- Stručni tim 

- Roditelji 

D. Ostali oblici suradnje s roditeljima: 
- Web stranica vrtića 

-E-mail i telefonski razgovori 

-Prigodni leci, brošure 

-Kalendari događanja I sl. 

3.3.3. Osiguravanje kontinuiteta u odgoju i obrazovanju 

Vrtić će kontinuirano unapređivati uvjete za kvalitetan odgojno-obrazovni kontinuitet koji omogućava svim djelatnicima u ustanovi za rani i predškolski odgoj podizanje razine svoje osobne i profesionalne kompetencije (cjeloživotno učenje). Cilj nam je unapređivati odgojno-obrazovnu praksu kroz razvijanje i jačanje profesionalne kompetencije i autonomnosti stručnih djelatnika. 

 Zadaće: 

a) Osnaživanje odgojitelja i poticanje na usavršavanje sukladno postavljenom cilju ali i njihovom osobnom interesu 

b)  Poticanje timskog rada u planiranju i evaluiranje bitnih zadaća odgojno-obrazovnog procesa 
c)  Stjecanje znanja, vještina i osjetljivost odgojitelja za analizu i dekodiranje procesa (refleksivni praktičar) 
Razine provođenja stručnog usavršavanja: 

Individualno - usmjerit će se na uže područje interesa odgojitelja kroz zaseban projekt na nivou skupine, a stečena znanja i postignuća u radu na projektu kao i ostale oblike usavršavanja prezentirat pismenim izvješćem i na zajedničkim radnim aktivima. Kolektivno – ostvarivat će se kroz interne stručne aktive gdje će odgojitelj prenositi znanja o odabranim stručnim temama i prezentirati postignuća u realizaciji ciljeva i zadaća projekata te kroz seminare, radionice i predavanja pedagoga. 

Izvan ustanove 

Kako bi se osigurao kontinuitet u odgoju i obrazovanju surađivat ćemo s različitim društvenim čimbenicima. Time nastojimo obogatiti život djece u vrtiću te osigurati kvalitetno i pravovremeno funkcioniranje ustanove. 

Suradnja je predviđena sa: 

- Ministarstvom znanosti i obrazovanja kao i drugim nadležnim Ministarstvima i ustanovama 

- HZJZ - Epidemiološkim službama 

- Gradskim uredom za obrazovanje 

- Agencijom za odgoj i obrazovanje 

- Nadležnim inspekcijama 

- ostalim dječjim vrtićima  

- gradskom četvrti 

3.3.4. Otvorenost za kontinuirano učenje i spremnost za unapređivanje prakse 

Kontinuiranim istraživanjem vlastite prakse svaki zaposlenik pridonosi vlastitom razvoju i razvoju zajednice – vrtića. Zajedničke rasprave, razmjene iskustva, prikazi prakse, analize, itd. konstanta su u suradničkom učenju odraslih što se reflektira na kvalitetu procesa i učenja djece. Cilj zajedničkog istraživanja je podići razinu profesionalnih kompetencija radnika i stvaranje kvalitetnih preduvjeta za djetetov razvoj u okruženju koje ima obrazovni potencijal i potiče suradničko ozračje. Vrtić u tu svrhu naglašava zajedničko istraživanje i dekodiranje prakse, refleksije, radionice, interaktivna predavanja, prikaze iskustava sa raznovrsnih edukacija i seminara, fokus grupe.

4) ZADAĆE DJEČJEG VRTIĆA „CRVENKAPICA“ 

U našem vrtiću svakodnevno ispunjavamo različite zadatke kako bismo omogućili djetetov cjelovit razvoj i osigurali njegovu dobrobit. Stoga se posvećujemo sljedećem: 

• Zadovoljavanje djetetovih osnovnih, socijalnih i osobnih potreba 

• Razvoj svih djetetovih sposobnosti i potencijala 

• Stjecanje socijalnih vještina te znanja i vještina za djetetov daljnji razvoj 

• Poticanje stvaranja pozitivne slike o sebi, prihvaćanje međusobnih različitosti te usvajanje osnovnih moralnih vrednota kulture i tradicije kojoj dijete pripada 

• Stvaranje sigurnih uvjeta za očuvanje zdravlja svih članova vrtića. 

4.1. Njega i skrb za tjelesni rast i zdravlje djece 

Skrb za zdravlje i tjelesni razvoj djeteta realizira se u okviru Godišnjeg plana i programa rada vrtića. Cilj nam je osiguravanje uvjeta za pravilan rast, razvoj i unapređivanje brige za zdravlje djece. 

U praćenju i očuvanju zdravlja vodit će se računa o primarnim potrebama djece te o sigurnosnim uvjetima. U to su uključene odgojiteljice,   i svi zaposlenici u skladu sa svojim ulogama. U planu i programu rada vodit će se računa o pravilnoj izmjeni statičkih i dinamičkih aktivnosti te će se kvalitetno osmišljavati aktivnosti na zraku. 

Da bi se dijete moglo zaštiti od potencijalno opasne, ugrožavajuće situacije, predmeta ili igre poseban naglasak stavit će se na sigurnost prostor. Vodit će se računa o sigurnosti prostora i aktivnostima kako bi se prevenirale ozljede. 

Zdravstveno-higijenski uvjeti 

Mjere za osiguranje higijene u dječjem vrtiću obuhvaćaju: 

✓ ispunjavanje uvjeta smještaja djece 

✓ ispunjavanje uvjeta vezano uz prehranu 

✓ mjere prevencije od zaraznih bolesti 

✓ mjere vezane na svakodnevne aktivnosti u dječjem vrtiću 

✓ održavanje higijene i nadzor nad zdravstveno higijenskim uvjetima 

✓ zdravstveni odgoj djece 

✓ promicanje zdravlja, provođenje zdravstvenog odgoja i prosvjećivanje 

✓ praćenje i evidentiranje djece s posebnim potrebama u njezi i skrbi 

✓ sprečavanje i suzbijanje zaraznih bolesti, u suradnji s higijensko-epidemiološkom djelatnošću, provođenjem mjera zdravstvenog prosvjećivanja i poduzimanjem odgovarajućih protuepidemijskih mjera 

✓ razvijanje stalne suradnje na promicanju zdravlja s vanjskim suradnicima 

Nadalje, veliku važnost pridajemo prevenciji. Djecu učimo zdravim stilovima života i potičemo na usvajanje pozitivnih stavova te usvajanje socijalnih vještina neophodnih za promicanje zdravlja i prevenciju eventualnih bolesti. Mjere i postupci vezani za osiguravanje uvjeta za očuvanje i unapređivanje zdravlja djece uključivat će: 

✓ mjere vezane uz jačanje dječjeg organizma (pravilna prehrana, kretanje, odmor) 

✓ pravovremeno zadovoljavanje osnovnih bioloških potreba djece 

✓ praćenje tjelesnog rasta i razvoja djece 

✓ osiguravanje optimalnih mikroklimatskih uvjeta 

✓ briga o higijeni prostora, opreme i didaktike (dezinfekcija prostora) 

✓ poticanje na higijenu ruku 

✓ duži boravak na svježem zraku 

✓ praćenje pobola (liječničke potvrde) 

✓ praćenje epidemioloških indikacija te provođenje mjera prema uputama HE službe 

✓ praćenje procijepljenosti djece 

4.2. Planiranje prehrane 

Dijete usvaja i izgrađuje pozitivne prehrambene navike od najranije dobi. Uvođenjem novih prehrambenih standarda u vrtiće omogućujemo djeci da jedu kvalitetniju i raznovrsniju hranu, kontroliranu od strane stručnih institucija. Nadamo se da će se na taj način smanjiti broj djece s poremećajima vezanim uz nepravilnu prehranu kao i razvoj ostalih bolesti koje se javljaju u kasnijoj životnoj dobi kao posljedica loše prehrane. Osnovne zadaće u planiranju pravilne prehrane su: 

✓ razvijanje pravilnih prehrambenih navika od najranije dobi 

✓ planiranje i izrada jelovnika 

✓ poticanje zdravih stilova življenja 

✓ planiranje jelovnika za djecu s posebnim potrebama u prehrani 

✓ edukacija djelatnika kuhinje 

Prilikom planiranja prehrane u vrtiću važno je voditi brigu o dobi djeteta (sastav obroka, količina i način pripreme), dužina boravka djeteta u vrtiću (broj obroka) kao i o posebnim potrebama u prehrani (alergije, dijabetes...). 

4.3. Skrb o dnevnom ritmu djeteta 

Izmjena igre i dnevnog odmora treba provoditi na način da se poštuju individualne potrebe svakog djeteta, što je utvrđeno razgovorom s roditeljima i praćenjem potreba djeteta. Pristup u organizaciji dnevnog odmora djece treba biti fleksibilan obzirom na potrebe djece za dnevnim snom.

 4.4. Boravak na zraku 

Boravak na zraku ima pozitivan utjecaj na cjelokupan psihofizički razvoj djeteta. Na taj način dijete jača organizam, stvara otpornost i sprečava širenje infekcija. Tjelesne aktivnosti su temeljne aktivnosti u razvoju djeteta i prva karika u općem sustavu poticanja rasta i razvoja te su ključne u ranoj dobi. Dijete rane dobi kreće se veći dio dana, što mu je potrebno za rast i razvoj. Prirodne potrebe djeteta za kretanjem treba zadovoljiti, ali i njima rukovoditi. Da bi rad na tjelesnom razvoju djeteta bio koristan, potrebno je odabrati najprikladnije vježbe koje se biraju prema psihofizičkom razvoju djece, prema karakteristikama grupe te prema stanju dječjeg zdravlja. Dužina boravka djece na otvorenom zavisi od više faktora. Jedan od njih je i dob djeteta. Djeca mogu i trebaju boraviti na otvorenom u svim vremenskim uvjetima. Iznimno se ne preporuča boraviti vani kada je vjetrovito, maglovito i kišovito. Boravak na zraku podrazumijeva igre i sadržaje koji mobiliziraju na rad cijeli organizam djeteta.

5) VRTIĆKI KURIKULUM PO ODGOJNO-OBRAZOVNIM PROGRAMIMA 

Odgojno-obrazovni rad vrtića temelji se na važećim zakonima i podzakonskim aktima iz djelatnosti odgoja i naobrazbe, s naglaskom djelatnosti predškolskog odgoja: Zakona o predškolskom odgoju i naobrazbi, Državnom pedagoškom standardu predškolskog odgoja i naobrazbe, Programskom usmjerenju odgoja i obrazovanja predškolske djece, Nacionalnom kurikulumu za rani predškolski odgoj i obrazovanje, Konvenciji o pravima djeteta te Nacionalnom programu RH odgoja i obrazovanja za ljudska prava. Prema tome smo razvili i strategiju djelovanja: 

- kontinuirano stvaranje poticajnog materijalnog i socijalnog okruženja 

- stvaranje uvjeta i poticanje rane aktivnosti djeteta – učenja čineći 

- tjelesno, motoričko učenje kao temelj svakog učenja 

- kontinuirano istraživanje (praćenje i dokumentiranje) odgojno-obrazovnog procesa 

- timski pristup (planiranje, reflektiranje i evaluiranje procesa) 

U nastavku su navedeni programi, njihova namjena, nositelji programa, način ostvarivanja programa, vremenik ostvarivanja programa i način vrednovanja.

5.1. Redoviti 10-satni program odgoja i obrazovanja

	PROGRAM
	REDOVITI 10-SATNI PROGRAM ODGOJA I OBRAZOVANJA

	NAMJENA PROGRMA
	· Redoviti program njege, odgoja, naobrazbe, zdravstvene zaštite, prehrane i socijalne skrbi djece predškolske dobi 
· Cjeloviti razvojni programi ranog i predškolskog odgoja i obrazovanja provode se za djecu od jedne godine do polaska u školu
· Skupine dijelimo prema kronološkoj dobi djeteta u jasličke skupine (1 do 3 godine života) i vrtićke skupine (3 do 7 godine)

	NOSITELJI PROGRAMA
	· Odgojitelji

	NAČIN OSTVARIVANJA PROGRAMA
	· U jasličkim skupinama stavljamo naglasak na stvaranje pozitivne slike o sebi kroz: 
· o MOTORIČKI RAZVOJ: unapređivanje vještina koordinacije, kontrole baratanja i pokreta. Djeci se pomaže razvijati sigurnost u fizičkim aktivnostima i osjetiti sve prednosti tjelovježbe. Koristimo opremu za razvoj mobilnosti, koordinacije te svijesti o prostornim odnosima. Razvijanje fine motorike kroz razne manipulativne poticaje. 
· o SPOZNAJNI RAZVOJ: u spoznajnom razvoju dijete rukujući pomno biranim poticajima i materijalima konstantno istražuje i proširuje svoje mogućnosti. Preko njih, upoznaje svijet oko sebe, provjerava svoja iskustva i razvija nove vještine i pamćenje. Djecu se potiče da koriste svoja osjetila, da promatraju, predviđaju i ispituju ideje te koriste novostečena znanja. 
· U vrtićkim skupinama nastojimo utjecati i na druga polja razvoja kojima se važnost povećava paralelno s odrastanjem djeteta: 
· o SOCIJALNI I EMOCIONALNI RAZVOJ - djecu podržavamo u razvoju samopouzdanja i samopoštovanja. Socijalne vještine se razvijaju suradnjom, zajedničkim radom s drugima i uz druge. Kroz razne aktivnosti, poticaje, razgovor i praktične primjere, djeca uče prihvatljive načine izražavanja vlastitih i poštivanja potreba i osjećaja drugih. 

· o GOVOR, KOMUNIKACIJA I PISMENOST - komunikaciju, govor i slušanje u različitim prilikama i u različite svrhe. Djeca se potiču na pažljivo slušanje brojnih slikovnica i jednostavnih tekstove, te na pričanje o vlastitim iskustvima povećavajući pritom fond riječi. Pruža im se prilika da kroz igru te pomoću različitih materijala i grafomotoričkih vježbi usvajaju i proširuju svoje predčitalačke vještine. 

· o MATEMATIČKI RAZVOJ - djeca uče sortirati, sparivati, povezivati, tražiti uzorke, prepoznavati odnose i raditi s brojevima, oblicima, prostorom i mjerama. Matematičko razumijevanje razvija se kroz priče, pjesme, i didaktičke stolno manipulativne igre. Postavljaju im se matematički koncepti kao što su oblik, veličina i prostorni odnosi. 
· o KREATIVNI RAZVOJ - Ovo područje obuhvaća likovnu umjetnost, glazbu, ples i igre zamišljanja. Djecu se potiče na prikazivanje ideja na neverbalan način i na razvijanje vlastiti ukusa. Nudi im se niz materijala, alata i poticaja da istraže i uz pomoć odgajatelja nauče tehnike koje će moći koristiti za izražavanje.

	VREMENIK AKTIVNOSTI
	· Program će se provoditi od 1. rujna tekuće godine do 31. kolovoza iduće godine

	NAČIN VREDNOVANJA
	· procjena razvojnog statusa, usvojenosti kompetencija putem praćenja djetetova razvoja 
· procjena razine kvalitete konteksta od strane stručnih odgojno-obrazovnih djelatnika 
· analiza pedagoške dokumentacije, upitnika za odgojitelje i roditelje tijekom pedagoške godine


5.2. Program predškole

	PROGRAM
	PROGRAM PREDŠKOLE

	NAMJENA PROGRAMA
	· osigurati uvjete u kojima će djeca razviti svoje potencijale do najviše razine, zadovoljiti interese i potrebe te tim steći spoznaje, vještine, navike i kompetencije koje će im omogućiti uspješnu prilagodbu pri prijelazu iz vrtićkog u školsko okruženje 
· razvijanje i unapređivanje tjelesnih, emocionalnih, socijalnih i spoznajnih potencijala djeteta te poticanje komunikacijskih vještima potrebnih za nove oblike učenja

	NOSITELJI PROGRAMA
	· Odgojiteljice
· Ravnateljica


	KORISNICI PROGRAMA
	· Djeca koja do 31.3. slijedeće godine pune šest godina

	NAČIN OSTVARIVANJA PROGRAMA
	· program će se ostvarivati kroz skupni rad, rad u malim skupinama i individualni rad 
· okruženje vrtića koje prihvaća, štiti, poštuje osobnost djeteta i njegova prava te potiče na odgovorno ponašanje prema samom sebi i drugima 
· planirane aktivnosti i sadržaji koji omogućuju i potiču tjelesni i motorički razvoj, intelektualni, razvoj govora, socio-emocionalni razvoj, razvoj samostalnosti u brizi za sebe i svoje potrebe, razvoj brige za okolinu i snalaženje u njoj 
· suradnja sa školama u koje će se djeca upisivati radi organizacije posjeta 
· dobra suradnja i partnerstvo s roditeljima

	VREMENIK AKTIVNOSTI PROGRAMA
	· Program će se provoditi od 1. listopada tekuće godine do 31. svibnja iduće godine

	NAČIN VREDNOVANJA
	· Procjena konteksta (prostor, oprema, skupina vršnjaka, odrasle osobe, događaji, aktivnosti), razvojnog statusa, razina kompetencija


5.3. Kraći program učenja englesko jezika

	PROGRAM
	KRAĆI PROGRAM UČENJA ENGESKOG JEZIKA

	NAMJENA PROGRAMA
	· Probuditi interes za komunikaciju na engleskom jeziku

· Pobuđivati razumjevanje i izražavanje na egleskom jeziku

· Poicati stjecanje kompetencija vezane za englesko govorno područje koje će djetetu omogućiti širi spektar doživljaja i izražavanja na engleskom jeziku

· Zadovoljavati djetetove aktualne razvojne potrebe i poticati sve aspekte djetetova razvoja

· Utjecati na djetetovu osobnost u smislu jačanja pozitivne slike o sebi i razvijati socijalne vještine

	KORISNII PROGRAMA
	· Program mogu polaziti dvije skupine po 20-ero djece u dobi od 3 do 6 godina

	NOSITELJ PROGRAMA
	· Odgojitelji

	NAČIN OSTVARIVANJA PROGRAMA
	· Učenje će se odvijati kroz smisleno povezane akcije i aktivnosti u kojima djeca spontano, situacijski uče, zajednički istražuju, otkrivaju i rješavaju probleme

· Podržavati inicjativu i motivaciju djeteta u skladu s njegovim razvojnim potencijalima 

· Promicati moralne vrijednosti 

· Utjecati na cjeloviti razvoj djeteta

· Svakodnedno poticati komunikaciju na materinjem i stranom jeziku

· Usvajati engleski jezik kroz igru kao temeljnu aktivnost djeteta

	VREMENIK AKTIVNOSTI PROGRAMA
	· Program će se provoditi od 1. rujna tekuće godine do 31. kolovoza iduće godine

	NAČIN VREDNOVANJA
	·  praćenje i vrednovanje djetetova razvoja te procjena razine usvojenosti razvojnih kompetencija 

· procjena kvalitete odgojno-obrazovnog konteksta iz perspektive stručnih djelatnika 

· analiza pedagoške dokumentacije te rezultata upitnika namijenjenih odgojiteljima i roditeljima tijekom pedagoške godine


5.4.  Kraći program njegovanja tradicijske kulture i folklora


	PROGRAM
	KRAĆI PROGRAM NJEGOVANJA TRADICIJSKE KULTURE I FOLKLORA


	NAMJENA PROGRAMA
	· Poticati razvoj osjećaja pripadnosti kraju u kojem žive i ljubav prema tradicijskoj kulturi
· Upoznavati običaje, hrvatske tradicijske pjesme,plesove i igre s pjevanjem
· Učenje kulture svjesti i izražavanja

	KORISNII PROGRAMA
	· Program mogu polaziti skupina do 20 djece predškolske dobi

	NOSITELJ PROGRAMA
	· Odgojitelji

	NAČIN OSTVARIVANJA PROGRAMA
	· kroz neposredno iskustvo upoznavati tradicijske plesove, pjesme, igre, narodne nošnje, običaje, tradicijske instrumente i druge elemente kulturne baštine.
· Program će se ostvarivati individualnim i skupnim radom, kroz radionice, glazbeno-plesne aktivnosti, dramatizacije, likovno-kreativne aktivnosti, tradicijske igre i prigodna obilježavanja važnih kulturnih i tradicijskih događanja.
· U realizaciju programa, prema mogućnostima, uključivat će se roditelji, članovi kulturno-umjetničkih društava i drugi suradnici iz lokalne zajednice.

	VREMENIK AKTIVNOSTI PROGRAMA
	· Program će se provoditi od 1. rujna tekuće godine do 31. kolovoza iduće godine

	NAČIN VREDNOVANJA
	·  kontinuiranim praćenjem sudjelovanja, interesa i napretka djece tijekom provedbe programa. 
· Pratit će se usvojenost osnovnih elemenata tradicijske kulture i folklora, kao što su pjesma, ples, tradicijske igre, običaji i upoznavanje s narodnom nošnjom i tradicijskim instrumentima.
· kroz sustavno promatranje djece, bilježenje njihovih aktivnosti i napretka, analizu dječjih uradaka te praćenje njihova sudjelovanja u različitim aktivnostima.
· Kroz samovrednovanje odgojno-obrazovnih djelatnika, analizu pedagoške dokumentacije te povratne informacije roditelja i suradnika.


5.5. Poludnevni program katoličkog odgoja

	PROGRAM
	POLUDNEVNI PROGRAM KATOLIČKOG ODGOJA

	NAMJENA PROGRAMA
	· poticati cjelovit razvoj djeteta u skladu s njegovim razvojnim mogućnostima, potrebama i interesima 

· omogućiti djeci upoznavanje temeljnih vrijednosti kršćanske vjere na njima primjeren i razumljiv način 

· razvijati ljubav prema Bogu, bližnjemu, obitelji i zajednici 

· poticati razvoj osjećaja zahvalnosti, ljubavi, poštovanja, solidarnosti, zajedništva, praštanja i pomaganja drugima 

· upoznavati djecu s osnovnim sadržajima katoličke vjere, biblijskim pričama, molitvom, blagdanima i kršćanskim simbolima 

·  poticati razvoj duhovne, moralne i socijalne osjetljivosti djece 

· njegovati odnos prema obitelji, prijateljima, drugim ljudima i svijetu koji ih okružuje 
· razvijati kulturnu i vjersku baštinu te svijest o pripadnosti kršćanskoj zajednici

	KORISNII PROGRAMA
	· Program je namijenjen djeci predškolske dobi, u skupini do 20 djece.

	NOSITELJ PROGRAMA
	· Odgojitelji

	NAČIN OSTVARIVANJA PROGRAMA
	· program će se ostvarivati kroz različite oblike odgojno-obrazovnog rada prilagođene dobi, razvojnim mogućnostima, potrebama i interesima djece 

· djeca će se kroz razgovor, priču, igru, pjesmu, molitvu, pokret, likovno i kreativno izražavanje upoznavati s temeljnim sadržajima katoličke vjere 

· koristiti će se biblijske priče i drugi primjereni sadržaji kojima će se djeci približavati vrijednosti ljubavi, dobrote, pomaganja, prijateljstva, praštanja, zahvalnosti i zajedništva 

· posebna pozornost posvetit će se upoznavanju djece s kršćanskim blagdanima, običajima, simbolima i važnim događajima liturgijske godine 

· program će se ostvarivati individualnim i skupnim radom kroz tematske aktivnosti, razgovore, dramatizacije, glazbeno-izražajne aktivnosti, likovno-kreativne radionice, igre, molitvene trenutke i prigodno obilježavanje vjerskih blagdana 

· poticat će se dječje aktivno sudjelovanje, postavljanje pitanja, izražavanje vlastitih osjećaja i iskustava te razvijanje odnosa prema drugima utemeljenog na poštovanju i prihvaćanju 

· u realizaciju programa, prema mogućnostima, uključivat će se roditelji, župna zajednica i drugi suradnici

	VREMENIK AKTIVNOSTI PROGRAMA
	· Program će se provoditi tijekom pedagoške godine, od 1. rujna tekuće godine do 31. kolovoza iduće godine, prema utvrđenom rasporedu provedbe poludnevnog programa.

	NAČIN VREDNOVANJA
	·  kontinuiranim praćenjem sudjelovanja, interesa, aktivnosti i napretka djece tijekom provedbe programa 

· praćenjem dječjeg razumijevanja i usvajanja osnovnih sadržaja katoličke vjere primjerenih njihovoj dobi 

· sustavnim promatranjem djece i bilježenjem njihovih reakcija, iskustava, pitanja, aktivnosti i napretka 

· praćenjem razvoja pozitivnih odnosa prema drugima, spremnosti na suradnju, pomaganje, dijeljenje, praštanje i iskazivanje zahvalnosti 

· analizom dječjih likovnih, kreativnih i drugih uradaka nastalih tijekom provedbe programa 

· analizom pedagoške dokumentacije i bilježenjem ostvarenih aktivnosti i postignuća djece 

· samovrednovanjem odgojno-obrazovnih djelatnika te razmjenom iskustava i zapažanja 
· prikupljanjem povratnih informacija roditelja o interesu i uključivanju djece u sadržaje programa


5.6. Odgojno-obrazovni rad - projekti 

Odgojno-obrazovni proces oblikujemo u skladu s prirodnim načinom djetetova učenja – stječući izravna i konkretna iskustva, odnosno aktivnim sudjelovanjem djeteta. Djeca stoga istražuju teme od vlastitog interese međusobno surađujući kroz projektni način rada. Svake pedagoške godine odgojiteljice na temelju interesa i potreba djece osmišljavaju projekte za svoju odgojnu skupinu koje provode kontinuirano tijekom cijele godine. 

Rad djece na projektima jedan je od oblika prirodnog, integriranog učenja, uz uvjet da ih se na primjeren način potiče i podržava. Možemo ga nazvati i skupom različitih istraživačkih aktivnosti djece gdje se dublje proučava neka tema ili problem uz podršku odgojitelja. 

Prema Slunjski (2008) u vrtiću – zajednici koja uči bitne su sljedeće odrednice: 

- razumijevanje načina na koji djeca u određenom trenutku razumiju određeni problem ili temu predstavlja polazište uključivanja odgojitelja u istraživačke aktivnosti djece kao i odabir primjerene strategije podrške u razvoju projekta 

- odgojitelji izrađuju plan provedbe ali ne i precizne aktivnosti, već pozorno promatraju i podržavaju interese, mogućnosti i predznanja djece 

- odgojitelj djecu ne poučava ni gotovim sadržajima, niti im objašnjava probleme s kojima se susreću. On umjesto toga nastoji osmišljavati situacije u kojima djeca mogu izravno stjecati iskustvo, razmišljati i samostalno rješavati probleme 

- bitna zadaća odgojitelja je poticanje djece na upotrebu i istraživanje mogućnosti različitih medija. 

Vodimo se mišlju kako rad na projektima omogućuje puno učinkovitije učenje jer izrasta iz samog interesa djece, odnosno djeca stječu iskustva iz prve ruke, uče čineći i kroz spontanu igru. Kad su djeca zainteresirana i intrinzično motivirana, maksimalno koriste svoje dispozicije te mogu kvalitetno učiti neovisno o vođenju odgojitelja. Pri čemu se naglasak ne stavlja na krajnjem rezultatu projekta već na svrhovitosti aktivnosti za vrijeme rada na njemu. 

Projekt kao integrirani način učenja naglašava aktivnu participaciju djece te potiče razvoj znanja, vještina te emocionalne, moralne i estetske senzibilizacije djece. 

Ciljevi rada na projektu: 

- Produbljivati razumijevanje vlastitog iskustva i okruženja u kojem dijete živi

- Razvijati intelektualne, motoričke, socijalne i organizacijske sposobnosti djece. 

Koristi rada na projektu za djecu: 

- Prilika za postavljanje pitanja i traženje odgovora 

- Generiranje vlastitih teorija i pretpostavki 

- Razgovor s relevantnim osobama koje znaju o problemu o kojem se bave i kojeg istražuju 

- Sudjelovanje u raznovrsni aktivnostima koje će pridonijeti razvoju intelektualnih, socijalnih, emocionalnih i kreativnih potencijala. 

U kvalitetnom projektu: 

- djeca ne uče samo o temi već i o sebi samima, jedni o drugima i o tome kako kvalitetno živjeti 

- moguće je ostvariti uvjete za aktivno i istraživačko učenje djece, ozračje suradnje i međusobnog uvažavanja 

- stječu se kvalitetna iskustva učenja djece kroz istraživanje, razmišljanje i djelovanje.

6) OSIGURAVANJE KVALITETE REALIZACIJE KURIKULUMA 

Kvaliteta ustanove za rani i predškolski odgoj je razvojna, a ne statična kategorija, što znači da se na njoj mora neprestano raditi. Obaveza je svih čimbenika odgojno-obrazovnoga procesa (odraslih i djece) stalno promišljati, diskutirati i evaluirati kvalitetu odgojno obrazovne prakse i djelovati u smjeru njezina stalnog unapređivanja. Kvaliteta je rezultat promišljenog, a ne stihijskog djelovanja, stoga se prema unaprijed dogovorenim standardima treba stalno analizirati postojeća praksa, uočavati i isticati dobre primjere, te usmjeravati djelovanje pojedinca/ustanove prema unapređivanju i otklanjanju utvrđenih nedostataka. 

Glavni procesi sustava osiguravanja kvalitete u našem vrtiću su: 

• Planiranje – odgojiteljsko vijeće, kao stručno tijelo, na početku pedagoške godine utvrđuje Godišnji plan i program rada za tekuću pedagošku godinu. U njemu se utvrđuje ustrojstvo rada kao i predviđeni uvjeti u kojima se provode zajednički dogovorene aktivnosti i programi 

• Provedba – sve aktivnosti provode se u skladu s usvojenim Godišnjim planom i programom rada. Za provedbu postavljenih bitnih zadaća i ciljeva u Godišnjem planu i programu, opisane su strategije rada, vremenik, nositelji te odgovornosti vezane uz provođenje pojedinih aktivnosti 

• Osvrt ili vrednovanje – tijekom pedagoške godine svi stručni i drugi radnici prikupljat će povratne informacije, provoditi samovrednovanje, analize uspješnosti, koji će na osnovu postavljenih indikatora biti vidljivi u Godišnjem izvješću plana i programa rada za tekuću pedagošku godinu 

• Promjene – na temelju prikupljenih i analiziranih podataka od svih sudionika, provodit ćemo poboljšanje dokumentiranja, pedagoških metoda i oblika rada. O promjenama ćemo redovito izvijestiti sve sudionike koji nam omogućuju kvalitetnu realizaciju plana i programa te čija zapažanja i prijedlozi omogućuju osiguravanje kvalitete.

To usmjerava djelovanje pojedinaca i cijele ustanove na otklanjanje utvrđenih nedostataka i kontinuirano unapređivanje postojećeg stanja u njoj. Stalno promišljanje i vrednovanje kvalitete odgojno-obrazovne prakse, pretpostavka je kontinuiranog unapređivanja i razvoja ustanove. 

Svrha vrednovanja u ustanovi je: 

• promicanje samoodgovornosti svih pojedinaca u ustanovi, kao i ustanove u cjelini (praktičari znaju da su odgovorni za napredak, odgoj i učenje djece, ustanove su svjesne da su odgovorne za osiguranje uvjeta za odgovarajući napredak, a svi zajedno da su odgovorni za cjelokupnu kvalitetu i razvoj ustanove) 

• osiguranje korisnih pokazatelja onoga što je već postignuto i onoga što bi trebalo unaprijediti (prepoznavanje dobrih strana i „kritičnih točaka” polazište je za poboljšanje kvalitete) 

• jamčenje jednakih uvjeta za svu djecu (npr. mlađoj djeci u odnosu prema starijoj i sl.) 

• određivanje trendova u unapređenju kvalitete ustanove (praktičari, ali i ustanova u cjelini moraju znati pogoršava li se njihova kvaliteta ili se poboljšava s obzirom na povijest, kontekst i kulturu ustanove).

7) PROFESIONALNI RAZVOJ STRUČNIH DJELATNIKA VRTIĆA 
S ciljem unaprjeđenja odgojno-obrazovne prakse i implementaciju vrijednosti kurikuluma u odgojno-obrazovnu praksu postavili smo sljedeće zadaće stručnog usavršavanja koje ćemo provoditi putem različitih oblika. 

Zadaće provođenja stručnog usavršavanja:

 - jačanje profesionalne kompetencije odgojitelja u svim segmentima odgojno-obrazovnog procesa s naglaskom na kontinuirano učenje: znanja i vještina oblikovanja i organiziranja prostorno-materijalnih i socijalnih uvjeta za cjelokupan razvoj djeteta, suvremenih načina i metoda rada te didaktičkih sredstava za rad s djecom, komunikacijskih vještina, usvajanje i unaprjeđivanje znanja i vještina za različite oblike rada s roditeljima, istraživačkih i refleksivnih umijeća te procesa dokumentiranja odgojno-obrazovne prakse te vještine vrednovanja i samovrednovanja odgojno obrazovne prakse.

Oblici provođenja stručnog usavršavanja za odgojno-obrazovne djelatnike: 

- stručno usavršavanje u ustanovi putem Odgojiteljskih vijeća, stručnih aktiva, radionica i predavanja 

- stručno usavršavanje izvan ustanove putem stručnih skupova, tribina, predavanja

- individualno stručno usavršavanje putem čitanja stručne literature

